jkorsvik/nowiki_second_scrape_merged huggingface dataset:
Saltnes Sportsklubb

Saltnes Sportsklubb ble stiftet 7. mars 2012 og er Saltnes eneste idrettslag. SSK har i dag to idretter (sykkel og fotball). SSK drives av engasjerte ildsjeler. Saltnes Sportsklubb og Råde kommune har et stort prosjekt på gang, ved å lage en flerbrukshall og ny fotballbane som skal stå ferdig i 2016. 
Ny skole og Saltneshallen er under bygging og åpner i januar 2018. Når Saltneshallen står klar i januar 2018 vil Saltnes Sportsklubb tilby fotball, håndball, innebandy, sykling og kajakk og barneidrett.


== Eksterne lenker ==
Offisielt nettsted
Maren Hersleth Holsen

Maren Hersleth Holsen (født 20. juni 1976) er en norsk lokalpolitiker. Hun representerer Venstre og var fra høsten 2011 varaordfører i Eidsberg kommune. Hun gikk ut av dette vervet våren 2015, da hun fikk ei administrativ stilling i kommunen.
Holsen er utdanna landskapsarkitekt og arbeider i Norske arkitekters landsforbund, der hun leder ei avdeling som jobber med bærekraftig arkitektur og stedsutvikling. Hun har vært leder i Bygdeungdomslaget og Ungdommens Demokratiforum. Hun har sittet i styret i Norges Bondelag og i Odelslovsutvalget, og hun var med i rådet for Makt- og demokratiutredninga. 
Holsen var politisk rådgiver for landbruks- og matminister Lars Sponheim fra høsten 2004 til høsten 2005 (Kjell Magne Bondeviks andre regjering). 
Holsen ble 24. januar 2020 utnevnt som statssekretær i Klima- og miljødepartementet for Sveinung Rotevatn i Erna Solbergs regjering.


== Referanser ==


== Kilder ==
«Maren Hersleth Holsens siste oppdrag som varaordfører i Eidsberg», på Eidsberg Venstres nettsted 27. februar 2015; besøkt 20. august 2015.
«Ordførerkandidat Maren Hersleth Holsen», på Eidsberg Venstres nettsted 28. juni 2011; besøkt 28. mai 2013.
«Maren Hersleth Holsen Eidsbergs nye varaordfører», på Eidsberg Venstres nettsted 14. september 2011; besøkt 28. mai 2013.
«Holsen blir rådgiver», Smaalenene 10. august 2004; besøkt 28. mai 2013.


== Eksterne lenker ==
(no) Maren Hersleth Holsen hos Stortinget 
(no) Maren Hersleth Holsen hos Norsk senter for forskningsdata 
(no) Maren Hersleth Holsen hos Norsk senter for forskningsdata
Villy Tjerbo

Villy Tjerbo (født 3. juni 1944 i Rakkestad) er en norsk lokalpolitiker. Han representerer Venstre og er fra høsten 2007 varaordfører i Rakkestad kommune.
Tjerbo er  utdanna ved Luftkrigsskolen i Trondheim. Han har hatt flere lederstillinger i Luftforsvaret, i Riksrevisjonen og i fylkeskommunal revisjon.


== Kilder ==
TV2s velgerguide; besøkt 28. mai 2013.
«Villy - hvem er det?», på Rakkestad Venstres nettsted 22. juli 2007; besøkt 28. mai 2013.
Simen Saxebøl

Simen Saxebøl (født 20. mars 1978 i Hobøl) er en tidligere norsk lokalpolitiker. Han representerte Venstre og var i perioden 2011–2015 varaordfører i Hobøl kommune. Han var medlem av Hobøl kommunestyret mellom 2003–2015.Saxebøl er utdannet jurist og har jobbet som assisterende generalsekretær i 4H Norge (2009–2012), og som sjef for Tillitsmannsordningen i Forsvaret (2012–2017). 1. august 2017 tiltrådte han stillingen som avdelingsleder for Røde Kors Ungdom.


== Referanser ==
Inge Solli

Inge Hallgeir Solli (født 10. april 1959) er en norsk lokalpolitiker. Han representerer Venstre og er fra høsten 2011 varaordfører i Nittedal, der han har vært medlem av kommunestyret sia 2003. Han er også fylkestingsrepresentant og var fylkesvaraordfører i Akershus i perioden 2007-11. I perioden 2009–13 er han andre vararepresentant til Stortinget for Akershus Venstre. Perioden før var han første vara.
Solli er utdanna innen økonomi og markedsføring. Han har tidligere jobba blant annet i Storebrand og IBM. 


== Kilder ==
«Inge Solli», på Akershus Venstres nettsted 1. oktober 2011; besøkt 28. mai 2013.
Biografi på Stortingets nettsted; besøkt 28. mai 2013.


== Eksterne lenker ==
(en) Inge Solli – kategori av bilder, video eller lyd på Commons 
(no) Inge Solli hos Stortinget 
(no) Inge Solli hos Norsk senter for forskningsdata
Åse Lund Støen

Åse Lund Støen (født 11. mars 1948) er en norsk lokalpolitiker. Hun representerer Venstre og er fra høsten 2011 varaordfører i Åsnes kommune.
Støen dreiv fram til 2009 Strandsjø Kursgård & Potetkafé. Hun driver nå enkeltmannsforetaket Strandsjø kompetanse.


== Kilder ==
«Ørjan Bue fra varaordfører til ordfører i Åsnes», Østlendingen 13. september 2011; besøkt 28. mai 2013.
Nettstedet Arkivert 22. juni 2012 hos Wayback Machine. til Strandsjø Kursgård & Potetkafé; besøkt 28. mai 2013.
Sverre Oskar Øverby

Sverre Oskar Øverby (født 15. november 1955) er en norsk lokalpolitiker. Han representerer Venstre og er fra høsten 2011 varaordfører i Stor-Elvdal kommune.
Øverby er daglig leder for det lokale bryggeriet Atna Øl.


== Kilder ==
Atna Øl Arkivert 4. juni 2013 hos Wayback Machine. s nettsted; besøkt 28. mai 2013.
«Even Moen blir ordfører i Stor-Elvdal», Østlendingen 14. september 2011; besøkt 28. mai 2013.
Odd Arne Skjæret

Odd Arne Skjæret (født 2. august 1950) er en norsk lokalpolitiker. Han representerer Venstre og er fra høsten 2011 varaordfører i Tolga kommune.


== Kilder ==
«Valgtaperen beholder ordføreren», Østlendingen 14. september 2011; besøkt 28. mai 2013.
Ola Eggset

Ola Eggset (født 27. november 1957) er en norsk lokalpolitiker. Han representerer Venstre og er fra høsten 2011 varaordfører i Alvdal kommune. Han hadde samme vervet i perioden 2003–07.


== Kilder ==
«Ola Eggset (V) blir varaordfører i Alvdal», på Alvdal Venstres nettsted 23. mars 2011; besøkt 28. mai 2013.
Jorge González

Jorge González, kjent som Giant Gonzales, (født 31. januar 1966, død 22. september 2010 i San Martin, Argentina) var en argentinsk fribryter og en profesjonell basketballspiller. González er best kjent fra wrestling-promotøren WWF. 
Allerede i en alder av 16 var han 215 centimeter høy og den høyeste bryteren gjennom alle tider. Gonzalez døde i en alder av 44 år som følge av komplikasjoner av diabetes. Her nede står en liste over Jorge González høyde etter alderen gjennom årene: 


== Referanser ==


== Eksterne lenker ==
(en) Jorge González på Internet Movie Database 
(en) Jorge González hos The Movie Database 
(en) Jorge González – draftexpress.com 
(en) Jorge González – Basketball-Reference.com 
(en) Jorge González – Cagematch 
(en) Jorge González – Online World of Wrestling 
(en) Jorge González – Online World of Wrestling
Skoppum Idrettslag

Skoppum Idrettslag (stiftet 30. mars 1972) er et fleridrettslag for fotball, turn, langrenn og skiskyting. 
Idrettslaget er medlem av Norges Idrettsforbund gjennom Vestfold idrettskrets. Klubben er også medlem av særforbundene Norges Fotballforbund, Norges Skiforbund og Norges Gymnastikk og Turnforbund, gjennom henholdsvis Vestfold Fotballkrets, Telemark og Vestfold Skikrets og Vestfold Gymnastikk og Turnkrets. Skoppum Idrettslag hører hjemme i Horten kommune og er medlem av Horten Idrettsråd.


== Fotball ==
Sommeren 2010 ble den nye kunstgressbanen innviet av Per Ravn Omdal.


=== 5. divisjon Vestfold 2013 ===


== Referanser ==


== Eksterne lenker ==
Offisielt nettsted
Îles Maria

îles Maria er en ubebodd atoll i Australøyene i Fransk Polynesia. Den tilhører kommunen Rimatara.
Atollen er den eldste av Australøyene. Den består av fire små øyer dekket av tett, for det meste uberørt skog.


== Referanser ==
Marotiri

Marotiri, også kalt Îlots de Bass og Cuatro-Coronados, er en gruppe ubebodde klippeøyer i Australøyene i Fransk Polynesia. De tilhører kommunen Rapa Iti.
Marotiri består av fire større og fem små, bratte og vanskelig tilgjengelige klippeøyer. Gruppen er den sørøstligste og yngste av Australøyene og når en høyde på 100 moh.


== Referanser ==
Skollerudelva

Skollerudelva er ei lita elv som dannes av flere bekker på vestsiden i Ytre Ådal. Elva får tilsig fra blant annet fra Øvre- og Nedre Damtjern. Den renner ut i Ådalselva (Begnavassdraget) et par hundre meter sørøst av Aslebråten, like sør for Hval bru ved Hallingby.


== Se også ==
Skollerud
Cynthia Harnett

Cynthia Harnett (født 22. juni 1893 i London, død 25. oktober 1981) var en britisk illustratør og barnebokforfatter, best kjent for de seks historiske romanene som hun skrev mellom 1949 og 1971. Hun mottok Carnegie Medal for en av disse bøkene, The Woolpack, i 1951.
Hun vokste opp i London, gikk på privatskoler og fikk en kunstutdannelse på Chelsea School of Art. Hun studerte senere med fetteren og kunstneren George Vernon Stokes (1873–1954). De samarbeidet etterhvert om flere bøker, som illustratører, redaktører og forfattere. 


== Bøker ==
Hennes første bokutgivelse var In Praise of Dogs: An anthology in prose and verse, som var redigert av henne, og illustrert av Stokes. 
De seks historiske romanene ble utgitt fra 1949 til 1971, og omfatter hendelser og perioder i engelsk historie fra slaget ved Agincourt i 1415 til Christopher Wrens dager i siste del av 1600-tallet. The Wool-Pack (1951) foregår i Cotswolds i 1493 og forteller om den tolv år gamle Nicholas som oppdager at faren, som er ullhandler, blir svindlet av en forretningspartner. The Load of Unicorn (1959) skildrer fremveksten av trykkekunsten. Bøkene legger stor vekt på å skildre dagligliv og sosialhistorie, i motsetning til den vanlige tendens til å skrive om politiske og militære emner i historiske romaner. Bøkene gir detaljert kunnskapen om tiden og næringslivet, i et tilgjengelig språk; noen ganger så informativt at det oppleves som lærebokaktig.
The Woolpack ble filmet for tv i 1970, som en miniserie i tre episoder: A Stranger on the Hills.
Hennes bøker finnes ikke på norsk.


== Referanser ==


== Eksterne lenker ==
(en) Cynthia Harnett på Internet Movie Database
Hallvor Lilleslett

Hallvor Lilleslett (født 17. januar 1960) er en norsk lokalpolitiker. Han representerer Venstre. Høsten 2011 blei han valgt til varaordfører i Gol kommune. I mars 2012 døde den valgte ordføreren, Olaug Grønseth Granli. Lilleslett blei kort tid etter valgt til ny ordfører. Han har vært medlem av kommunestyret sia 2003, i tillegg til at han hadde samme verv deler av en periode på 90-tallet. 
Lilleslett har permisjon fra stilling som rektor ved Læringssenteret Gol voksenopplæring. 


== Kilder ==
«Ordførar Hallvor Lilleslett» på Gol kommunes nettsted 1. oktober 2012; besøkt 28. mai 2013.
Nina Johnsen

Nina Eleonore Johnsen (født 24. mars 1964 i Lier) er en norsk lokalpolitiker. Hun representerer Venstre og er fra høsten 2011 varaordfører i Lier kommune.
Johnsen er utdanna homøopat.


== Kilder ==
«Nina E Johnsen» på Lier Venstres nettsted; besøkt 28. mai 2013.
«Venstre vant hestehandelen», Lierposten 22. september 2011; besøkt 28. mai 2013.
Gunn-Torill Homme Mathisen

Gunn-Torill Homme Mathisen (født 28. mai 1962 i Fosnavåg) er en norsk lokalpolitiker. Hun representerte Venstre  i kommunstyret i Hurum kommune, fra høsten 2011 som varaordfører. Mathisen er fra 2020 medlem av kontrollutvalget i nye Asker kommune.
Mathisen er utdanna sjukepleier og er tilsatt i hjemmetjenesten Hurum. 


== Kilder ==
«Gunn-Torill Homme Mathisen» på Hurum Venstres nettsted 5. november 2011; besøkt 28. mai 2013.
Kommunens oversikt over folkevalgte i nye Asker kommune
Per Olav Skutle

Per Olav Skutle (født 31. desember 1963) er en norsk lokalpolitiker. Han representerer Venstre og er fra høsten 2011 varaordfører i Lindesnes kommune. Han har vært medlem av kommunestyret fra 1991 til 1999 og igjen fra 2007.
Skutle driver gartneri.


== Kilder ==
Tv2s velgerguide; besøkt 28. mai 2013.
«Politisk organisering» på Lindesnes kommunes nettsted; besøkt 28. mai 2013.
Foreningen til Bægnavassdragets Regulering

Foreningen til Bægnavassdragets Regulering (FBR) er en reguleringsforening etter bestemmelsene i vassdragsreguleringloven. Foreningen  ble stiftet i Hønefoss den 19. juni 1908.
Foreningens formål er å forestå vassdragsreguleringer i Begna, og ivareta medlemmenes felles interesser med hensyn til bruken av vannet til energiproduksjon. FBRs medlemmer er kraftverk i Begna og Drammenselva som nytter vann som er innvunnet ved reguleringene i Begnas nedbørfelt.
Foreningen er organisert under et styre med 6 medlemmer. Den daglige ledelse forestås av administrasjonen lokalisert i Hønefoss (Ringerike kommune i Buskerud), og operativ drift av reguleringsanlegg ivaretas av driftspersonell tilknyttet medlemsverkene.


== Eiere ==
Eiere (andeler i parentes) per 1. januar 2006 var Oppland Energi AS (38,87%), Skagerak Kraft AS (34,60%), Glitre Energi Produksjon AS (17,26%), Ringeriks-Kraft AS (3,84%), Storbrofoss Kraftanlegg DA (2,75%), Vang Energiverk (1,31%), Hellefoss Kraft AS (0,79%, og Embretsfos Fabrikker  AS (0,58).


== Se også ==
Begnavassdraget


== Eksterne lenker ==
Foreningen til Bægnavassdragets Regulering (FBR)
Regulering av Begnavassdraget i 100 år (FBR)
Croydon Common FC

Croydon Common Football Club var en engelsk forballklubb i Croydon i sør-London. Klubben ble grunnlagt i 1897 som en amatørklubb, og ble profesjonell i 1907 da den ble med i 2. divisjon i Southern Football League. Klubben ble oppløst i 1917, og var den eneste klubben i 1. divisjon i Southern Football League, som ikke ble genopprettet etter første verdenskrig. Klubben hadde sin hjemmebane på Croydon Common Athletic Ground, også kalt The Nest.


== Litteratur ==
The Official Centenary History of the Southern League ISBN 1-871872-08-1


== Eksterne lenker ==
History of Croydon Common Football Club
Croydon Common on Football Club History Database
Sprøyterom

Sprøyterom er et offentlig drevet lokale hvor tungt belastede rusmiddelbrukere, oftest heroinbrukere, kan injisere en medbrakt brukerdose.
Målet er å få redusert antallet overdosedødsfall og gi rusmiddelavhengige mennesker økt verdighet.


== Norge ==
Per 2018 har Norge ett sprøyterom i Tollbugata i Oslo og ett i Damsgårdsveien i Bergen.Ved injeksjonsrommene er det alltid to ansatte på vakt, én av dem en sykepleier. For å bruke sprøyterommet må man være registrert bruker.Bruk av sprøyterom er omstridt, og prøveordningen har møtt mye motstand. I sin årsrapport for 2005 kom FN-organisasjonen ICNB (International Narcotics Control Board) med kritikk av Norge for sprøyteromprosjektet fordi det hevdes at det bryter med intensjonene bak bestemmelsene i internasjonale avtaler om narkotikakontroll.


== Referanser ==
Japankirsebær

Japankirsebær (latin Prunus serrulata) er en art av kirsebærtrær i kirsebærslekten, som tilhører rosefamilien. Treer er et løvtre med vid krone og blomstrer med tette blomster i hvit eller rosa før treet får særlig med blader. Plantehøyden er fra 6 til 8 meter. Barken er rød-brun, og den sprekker og flasser i likhet med flere kirsebærtrær. Treet går også under navnet Hizakura, og har sin opprinnelse i Japan, men vokser også i Korea og Kina.

På grunn av den kraftige blomstringen er treet et populært hagetre.


== Eksterne lenker ==
(en) Japankirsebær i Encyclopedia of Life 
(en) Japankirsebær i Global Biodiversity Information Facility 
(sv) Japankirsebær hos Dyntaxa 
(en) Japankirsebær hos ITIS 
(en) Japankirsebær hos NCBI 
(en) Japankirsebær hos The International Plant Names Index 
(en) Japankirsebær hos Tropicos 
(en) Kategori:Prunus serrulata – bilder, video eller lyd på Wikimedia Commons 
(en) Prunus serrulata – galleri av bilder, video eller lyd på Wikimedia Commons 
Prunus serrulata – detaljert informasjon på Wikispecies
Virtuelt flyselskap

Et virtuelt flyselskap er et flyselskap som har satt bort (engelsk: outsourced) så mange som mulige funksjoner av selskapet både operasjons- og driftsmessig. Administrasjonen og ledelsen i selskapet har fortsatt kontroll og regjerer over selskapets virksomhet. Driften i et virtuelt flyselskap kan fra et offentlig perspektiv fremstå som et slags reisebyrå.
Primæroppgaven til et virtuelt flyselskap er å utvikle og tilby reisetjenester, samt å håndtere og disponere selskapets flåte- og rutenettverk. Det finnes få selskap som er rene virtuelle flyselskap, men det er svært vanlig at spesielt lavprisselskaper bærer likheter eller opererer delvis på en lignende måte. Eksempler på det er innleiing og leasing av fly, charter, eksterne ansettelser av mannskap, korttidskontrakter også videre.
Markedsføringen til et slikt selskap kan være en utfordring. For å kalle seg et flyselskap må man som regel være godkjent – inneha en lisens kalt Air operator's certificate (AOC) – fra det nasjonale Luftfartstilsynet. Dette fikk blant annet norske FlyNonstop erfare, da Luftfartstilsynet i oktober 2012 gikk ut med en pressemelding som kritiserte selskapets markedføring som flyselskap.


== Liste over virtuelle flyselskap ==


=== Norge ===
Air Norway
Color Air
FlyNonstop
Krohn Air
Vildanden


=== Europa ===
Air Croatia
Citywing
Snowbird Airlines
Spanjet
Trawel Fly


=== Nord-Amerika ===
American Eagle
Delta Connection
United Express
US Airways Express


== Se også ==
Wet lease


== Referanser ==
Vibecke Sørensen

Vibecke Sørensen (født 15. oktober 1968) er en norsk overlege og tidligere idrettsleder og kunstløper som representerte Norge og klubben Oslo IL.
Hun var den første kvinnelige presidenten i Norges Skøyteforbund (2008–2013), etter å ha vært visepresident i perioden 2005-2008. I Skøyteforbundet ble hun valgt inn fra Oslo IL.Vibecke ble valgt inn i Idrettstyret for 2015-2019 som styremedlem. Under Idrettstinget på Lillehammer i 2019 ble hun valgt inn i Idrettsstyret for 2019-2021 som 1. visepresident. 
Som aktiv kunstløper deltok hun i flere kunstløp-NM på skøyter og ble ved to anledninger (1984 og 1985) også norgesmester i seniorklassen. I sesongen 1984/85 deltok hun også i EM i kunstløp hvor hun ble nr 23. Hun var kunstløpstrener i Bergen Kunstløpklubb i perioden 1992–1998.


== Referanser ==


== Eksterne lenker ==
(en) Vibecke Sørensen – TheSports.org 
Vibeckes CV (våren 2009) på www.skoyteforbundet.no
Skøyteforbundets første kvinnelige president: – Vi må vise hverandre lojalitet og tillit på www.skoytesport.no Publisert 31. mai 2008.
Vibecke tar ikke gjenvalg på www.skoyteforbundet.no Publisert 17. april 2013.
Israeli Apartheid Week

Israeli Apartheid Week (IAW) er et årlig arrangement, bestående i markeringer og foredrag, knyttet til israelernes okkupasjon av Palestina. Målet med arrangementet er å «opplyse folk om Israels apartheidsystem og fremme kampanjer for boikott, frasalg og sanksjoner.» 
Arrangementet begynte i Toronto i 2005 og per 2010 hadde 55 byer fått sine Israeli Apartheid Week-arrangementer, blant annet i Canada, Storbritannia, USA, Sør-Afrika, Vestbredden, Mexico, Norge og Australia.
Blant annet har IAW vært arrangert ved Universitetet i Oslo og Høgskolen i Lillehammer.Arrangementet har fått skarp kritikk for å bygge på anti-semittisk retorikk i demonisering av Israel og jøder.


== Referanser ==


== Eksterne lenker ==
Israeli Apartheid Week
Liste over presidenter i Norges Skøyteforbund

Liste over presidenter i Norges Skøyteforbund, som har skiftet litt navn siden særforbundet ble stiftet.
Komiteen av 27.2.1893 – NSFs stiftere

Nicolay Klinge, Trondhjems SK
Lauritz Frithjof Noodt, Trondhjems SK
Halfdan Nicolaus Nielsen, Kristiania SK
Christian Hald, Kristiania SK
Even Godager, Hamar IF


== Referanser ==


== Eksterne lenker ==
Bilde av 11 skøytepresidenter
Norges Skøyteforbunds presidenter 1893-2015 Arkivert 18. mai 2015 hos Wayback Machine. på Norges skøyteforbunds nettside (1 stk .pdf-side)
Morten Levin

Morten Levin (født 11. juli 1946) er en norsk sosiolog og professor i organisasjons- og arbeidsforskning ved NTNU. Han forsker på endring i organisasjoner, med særlig henblikk på betydningen av samspillet mellom teknologi og organisasjon. Han har bidratt til utviklingen av aksjonsforskningens epistemologiske og metodiske grunnlag. Levin har utgitt en rekke bøker og artikler, og sitter i redaksjonen for flere tidsskrift.
Levin er opprinnelig utdannet maskiningeniør, og ble mag.art. i sosiologi i 1981. Han har vært ansatt ved NTNU siden 1976, først som universitetslektor, fra 1982 som førsteamanuensis i 1982 og fra 1992 som professor.Morten Levin er også engasjert i menneskerettighetsspørsmål, særlig overgrep begått mot palestinerne. Han tok initiativ til et opprop for boikott av Israel og har arrangert fagkonferanser om Israel/Palestina-konflikten.


== Utvalgte publikasjoner ==
Davydd Greenwood, Morten Levin, Introduction to Action Research: Social Research for Social Change, SAGE Publications, 2006
Morten Levin, Researching Enterprise Development: Action Research on the Cooperation Between Management and Labour in Norway, John Benjamins Publishing Co, 2002
Morten Levin, Roger Klev, Forandring som praksis: Læring og utvikling i organisasjoner, Fagbokforlaget, 2002
Morten Levin, Nonverbal Communication Across Disciplines: Culture, Sensory Interaction, Speech, Conversation, John Benjamins Pub Co, 2002


== Referanser ==
Avenida Ciudad de Lima

Avenida Ciudad de Lima, eller Calle 19, er en aveny i Bogotá som går mellom øst i vest sentralt i byen, og forbinder sentrum med Corferias og Avenida de las Américas. Den begynner ved Avenida Tercera på høyde med Eje Ambiental i øst og krysser sentrum, krysser Avenida Norte-Quito-Sur på høyde med Centro Comercial Calima, og ender opp i Avenida de las Américas på høyde med Carrera 40. Avenyen het tidligere Avenida Pedro León Trabuque.


== Eksterne lenker ==
(en) Avenida Ciudad de Lima – kategori av bilder, video eller lyd på Commons
Avenida Pepe Sierra

Avenida Pepe Sierra, eller Calle 116, er en aveny nord i Bogotá. Den går mellom øst og vest, fra Centro Comercial Hacienda Santa Bárbara i Usaquén via Autopista Norte til våtmarka Humedal de Córdoba. Avenyen er oppkalt etter forretningsmannen José María Sierra fra Antioquia.


== Eksterne lenker ==
(en) Avenida Pepe Sierra – kategori av bilder, video eller lyd på Commons
Centro Comercial Hacienda Santa Bárbara

Centro Comercial Hacienda Santa Bárbara er et kjøpesenter i Usaquén nord i Bogotá. Det befinner seg i krysset mellom Carrera Séptima og Avenida Pepe Sierra. Det blei åpna 16. desember 1989, i det som tidligere var haciendaen til forretningsmannen José María Sierra. Deler av haciendaen er bevart, mens den mer moderne delen av kjøpesenteret er arkitektonisk integrert med det gamle bygget.


== Eksterne lenker ==
Offisielt nettsted 
(en) Hacienda Santa Bárbara – kategori av bilder, video eller lyd på Commons 
Centro Comercial Hacienda Santa Bárbara hos Bogotá mi ciudad
Lars Barstad

Lars Barstad (født 30. september 1955) er en norsk lokalpolitiker. Han representerer Venstre og er fra høsten 2011 varaordfører i Meland kommune.


== Kilder ==
«Han beholder jobben», Bergens Tidende 14. september 2011; besøkt 29. mai 2013.
Jan Henrik Nygård

Jan Henrik Nygård (født 31. mars 1961) er en norsk lokalpolitiker. Han representerer Venstre og er varaordfører i Flora kommune.
Nygård er daglig leder av blikkenslagerfirmaet Norblikk AS. Han var tidlig på 2000-tallet medlem av et offentlig utvalg som utreda endringer i arbeidsmiljøloven.


== Kilder ==
«Jan-Henrik Nygård blir ny varaordfører i Flora!» på Flora Venstres nettsted 16. september 2011; besøkt 29. mai 2013.
TV2s velgerguide; besøkt 29. mai 2013.
«Utval lagar ny arbeidslivslov: Verktøy for godt arbeidsmiljø» på Arbeidstilsynets nettsted (udatert); besøkt 29. mai 2013.
Humedal de Córdoba

Humedal de Córdoba er ei våtmark nord i Bogotá i Colombia. Den befinner seg i bydelen Suba, mellom Avenida Boyacá og Avenida Suba på høyde med Calle 120. Vannet kommer hovedsakelig fra fjellkjeden Cerros Orientales like øst for byen. Våtmarka er opphavet til elva Molinos.


== Eksterne lenker ==
(en) Humedal de Córdoba – kategori av bilder, video eller lyd på Commons 
Humedal de Córdoba hos Humedales Bogotá
Humedal Córdoba hos Bogotás bystyre
Jan Taule

Jan Tønder Taule (født 25. mai 1961) er en norsk lokalpolitiker. Han representerer Venstre og var fra høsten 2011 varaordfører i Førde kommune.


== Kilder ==
«Olve Grotle blir ordførar», Firda 13. september 2011; besøkt 29. mai 2013.
Idar Nygård

Idar Nygård (født 5. november 1949) er en norsk lokalpolitiker. Han representerer Venstre og er fra høsten 2011 varaordfører i Hornindal kommune. Det er Nygårds femte periode i kommunestyret.
Nygård er bilmekaniker.


== Kilder ==
«Idar Nygård» på Hornindal Venstres nettsted 2. september 2007; besøkt 29. mai 2013.
«Første kvinnelege ordførar i Hornindal», Fjordingen 13. september 2011; besøkt 29. mai 2013.